Суперкола за 2 милиона и 33 хиляди евро
13.08.2016 • Забавно • 363 • 0
По-запалените на тема автомобили, може би си спомнят, че преди две години се заговори усилено за италиано-китайското супер купе Vulcano Titanium. Интересното сега е, че този суперкар се продава, при това за доста сериозна сума. Дизайнът на суперколата е разработен от Stile Bertone с участието на специалисти от поделението на Icona в Шанхай, където е осъществена по-голяма част от проектирането на конструкцията.
Автомобилът се продава на Salon Prive Concours, а цената му е 2.5 млн евро. Ще кажете - "много" и ще сте прави. За по малка сума, €2.33 млн. може са се купи най-новото Bugatti Chiron и дори ще ви остане някое евро. Но хората, направили Vulcano заявяват, че това е единствен в света екземпляр с уникален дизайн и характеристики. Екстериорните форми на този "пътен снаряд" са заимствани от дизайна на свръхзвуковия разузнавач Blackbird SR-71.
Каросерията на Vulcano е изработена от титан, а футуристичният салон е снабден само с електронни дисплеи, както и с волан от Ferrari 458. Под тази лъскава обвивка се крие 6.2-литров V-образен осемцилиндров мотор от Chevrolet Corvette ZR1.
Мощността на ултраскъпото китайско бижу е 670 конски сили, а ускорението от 0 до 100 км/ч. става за 2.8 секунди. До 200 пък, Vulcano ускорява за 8.8 секунди. Максималната скорост надхвърля 350 км/ч., а за привеждането на колата в покой се грижат карбон-керамични спирачки.
суперкар "пътен снаряд" 670 конски сили
Монтана с чиста победа 3:0 над Арда, спечели първия гейм с 25:9